
RAPORT DE SPECIALITATE
privind prelungirea contractului de comodat nr. 1/13.01.2014, încheiat cu PAROHIA ROMÂNĂ UNITĂ CU ROMA GRECO – CATOLICĂ TIMIȘOARA IV

PAROHIA ROMÂNĂ UNITĂ CU ROMA GRECO – CATOLICĂ TIMIȘOARA IV are încheiat cu Municipiul Timișoara, contractul de împrumut folosință-comodat nr.1/13.01.2014, cu termen de valabilitate până la data de 15.12.2023, contractul având ca obiect imobilul situat în Timișoara,  str. Rusu Șirianu nr.6.
Prin cererea cu nr. MTM2023-003718/16.03.2023, PAROHIA ROMÂNA UNITĂ CU ROMA GRECO – CATOLICĂ TIMIȘOARA IV solicită prelungirea contractului de comodat nr. 1/13.01.2014,  pentru imobilul din Timișoara, str. Rusu Șirianu nr. 6. 
Arătăm faptul că, imobilul din Timișoara, str. Rusu Șirianu nr. 6 obiect al contractului de comodat nr. 1/13.01.2014 are suprafața de 1199 mp, constând în casă în suprafață de 664 mp înscrisă în CF 437572-C1, nr. topo 12911, provenită din conversia CF vechi nr.17188 Timisoara, cu două unități individuale după cum urmează : unitatea individuală nr.1 cu extrasul de  CF 437572-C1-U1 în proprietatea Statului Român, înregistrată în evidența patrimoniului Muncicipiului Timișoara cu numărul de inventar 101289.01, valoare de inventar 150776 lei și unitatea individuală nr.2 cu extrasul de carte funciară 437572-C1-U2, în proprietatea Statului Român în administrarea operativă ICRAL Timișoara, înregistrată în evidența patrimoniului cu valoarea de 129237 lei și numărul de inventar 101289.02. Terenul  intravilan  cu categoria de folosință curți construcții, având CF 437572 provenită din conversia CF vechi 17188, număr topo 129111 este înregistrat în patrimoniul Municipiului Timișoara cu numărul de inventar 101289.08 și valoarea de inventar 904046 lei, domeniul privat.
În afara acestor elemente componente imobilul are următoarele construcții extratabulare:  magazia nr. 1, cu numărul de inventar 101289,03 și valoarea de inventar 48640, magazia nr. 2 cu numărul de inventar 101289.04 și valoarea de inventar 43235 lei, atelier nr. 3 cu numărul de inventar 101289,05 și valoarea de inventar 64853 lei, atelier nr. 4 cu numărul de inventar 101289.06 și valoarea de inventar 48640 lei și un SAD înregistrat cu număr inventar 101289.07 și valoare de inventar 273.150 lei, acestea fiind  înregistrate doar în fișa mijlocului fix, fără a fi  înregistrate în cartea funciară, ele aflându-se în stare de degradare avansată și propuse pentru a fi demolate.
În ședința din data de 26.06.2023 a Comisiei de Analiză a Spaţiilor cu Altă Destinaţie decât aceea de Locuinţă situate în imobile proprietatea Primăriei Timişoara, precum si în proprietatea Statului Român, în administrarea Consiliului Local al Municipiului Timişoara, înfiinţată prin HCLMT nr. 12/26.06.2012 şi modificată prin HCLMT nr. 49/22.025.2022 a fost analizată solicitarea cu numărul MTM2023-003718/16.03.2023, comisia a hotărât  prelungirea contractului de comodat nr. 1/13.01.2014, pe o perioadă de 5 ani, începând cu data de 16.12.2023 până la data de 16.12.2028.
	Situația juridică a imobiluluia fost verificată prin adresele  :
- MTM2023-003718/10.04.2023 a  Biroul Clădiri Terenuri;
- MTM2023-3718/04.04.2023 a Compartimentul Administrare Fond Funciar; 
- MTM2023-3718/05.04.2023 a Serviciul Juridic;
[bookmark: _Hlk138757765]În conformitate cu prevederile art. 129 alin.(1) lit. c) privind Codul administrativ, cu modificările și completările ulterioare;	
În temeiul art. 139 alin. (1)litera g din Ordonanța de Urgență a Guvernului nr. 57/03.07.2019 privind Codul administrativ cu modificările și completările ulterioare;	
 În conformitate cu prevederile articolului 8 din Legea nr. 489 din 28 decembrie 2006 (*republicată*) privind libertatea religioasă şi regimul general al cultelor, care stipulează la alin.1 faptul că, cultele recunoscute sunt persoane juridice de utilitate publică;
În conformitate cu prevederile articolului 136 din Constituția României;
[bookmark: _Hlk138762059]În temeiul art. 297, alin (1), lit. d din Ordonanța de Urgență a Guvernului nr. 57/03.07.2019  privind Codul administrativ, cu modificările și completările ulterioare;	
	Având  în vedere prevederile legale și necesitatea continuării activității de către Parohia Română Unită Cu Roma Greco–Catolică Timișoara IV, apreciem faptul că Proiectul de hotarâre privind prelungirea contractului de comodat nr.1/13.01.2014 încheiat cu PAROHIA ROMÂNĂ UNITĂ CU ROMA GRECO– CATOLICĂ TIMIȘOARA IV, îndeplinește condițiile  pentru a fi supus dezbaterii și aprobării în plenul Consiliului Local al Municipiului Timișoara.
[bookmark: _Hlk138757212]	

